"Som tučný! Som pomalý! Nie som dosť pekná! Nie som dosť silný! Mám škaredé auto! Neznášam svoje vlasy! Nie som pre neho dosť dobrá! Mám malý, plat! Urobila som na neho dojem?! Mám malé, pery! Mám tenký, driek! Určite sa jej to nepáčilo!" A takto by som mohol vymenovať desiatky ďalších situácii a nedostatkov, kvôli ktorým trpia ľudia komplexom menejcennosti. Tie sú však podľa môjho názoru skôr zapríčinené tým ako ľudia k svojim nedostatkom pristupujú, pretože nikto z nás nie je dokonalý a chyby, resp. nedostatky má každý. Je však oveľa ľahšie nad nimi nariekať a upozorňovať na ne, ako sa snažiť s nimi bojovať, alebo poukazovať viac na svoje kvality, ktoré má tiež každý z nás. Stačí ich len v sebe nájsť, lebo aj malé a tenké, pery, majú určite čo povedať, len musia nájsť vhodné slová. V gyme to bude v pondelok tiež o komplexe, no našťastie v úplne inom kontexte (sleduj ten silný rým). Pretože na každom z tréningov budete robiť komplex vzpieračský zameraný na techniku pressov. Pozostávať bude z thrustra, push pressu, push jerku a split jerku, všetko na jeden úchop a všetko s čo najdokonalejšou technikou v siedmych sériách. Pokročilí si budú na činku postupne prikladať a hľadať najťažšiu váhu, s ktorou daný komplex zvládnu s veľkým dôrazom na techniku a tí menej pokročilí budú mať dostatok času aby sa v tej technike zdokonalili. Takže komplexy nechajte doma, príďte si po ten náš.
[wod]Thruster/ push press/ push jerk/ split jerk
1-1-1-1-1-1-1 reps[/wod]
Noah, Scott a ich komplexy.